**ДА ПОБЕДИМ ЗАМЪРСЯВАНЕТО С ПЛАСТМАСИ**

“Да победим замърсяването с пластмаси”, е темата на Световния ден на околната среда през 2018 г. Това е призив за действие към всички, заедно да се справим с едно от най-големите предизвикателства на нашето време. Избрана от тазгодишния домакин на събитието, Индия, темата приканва всички да се замислим как може да променим ежедневието си, за да намалим вредите от замърсяването с пластмаси върху околната среда, дивата природа и нашето здраве.

Тъй като пластмасата има много ценни приложения, обществото е станало прекалено зависимо от изделията за еднократна употреба. Това има тежки последствия за околната среда. По света, 1 милион пластмасови бутилки се купуват *всяка минута*, а 500 милиарда найлонови торбички за еднократна употреба се изхвърлят *всяка година*. Общо, 50 % от пластмасата, която използваме е за еднократна употреба. Почти една трета от употребените пластмасови опаковки не стигат до системите за третиране на отпадъци, което води до сериозно замърсяване. Всяка година около 13 милиона тона пластмаса се изхвърля в океаните, което оказва негативно влияние върху кораловите рифове и уязвимите морски видове. Пластмасовите отпадъци в океаните могат да обиколят Земята четири пъти за една година и могат да просъществуват там до 1000 години, преди да се разградят напълно.

Пластмасата също така замърсява системите за водоснабдяване и от там попада и в човешкия организъм. Какви вреди причинява това? Все още няма окончателни научни доказателства, но е сигурно, че пластмасите съдържат редица химични вещества, много от които са токсични и оказват негативно влияние на хормоните. Също така, пластмасите могат да привличат и задържат други вредни вещества, включително диоксини, метали и пестициди.

**Ако не може да се използва повторно, да не се използва изобщо!**

Инициативата на Световния ден на околната среда през 2018 г. е възможност за всеки от нас да даде своя принос и да се включи в борбата срещу замърсяването с пластмаси по света, чрез някои от многобройните начини за това. И не е нужно да се чака до 5 юни, за да се действа!

Има толкова много възможности, които всеки може да приложи – от това да поиска от ресторантите, които често посещава, да спрат използването на пластмасови сламки, или да използва в офиса лична чаша за кафе, вместо еднократната пластмасова, до това да се включи в инициативи към и на местните власти за подобряване начините за управление на отпадъците.

Ето и някои други конкретни идеи:

* Носи собствена торба, когато се пазаруваш!
* Подкрепи производителите на храни, които не използват пластмасови опаковки !
* Не използвай пластмасови прибори!
* Събирай всеки отпадък от пластмаси по плажовете!

Какво още може да се направи, за да се справим с проблема? Споделете вашите идеи в социалните мрежи с хаштаг #BeatPlasticPollution